ઉલ્લેખનીય છે કે, ભાજપના સૂત્રો અનુસાર આનંદીબેન પટેલે પોતાના 52 ઉમેદવારોની યાદી સીધી પીએમ મોદીના હાથમાં મૂકી હતી. ભાજપની પાર્લામેન્ટરી બોર્ડની બેઠકમાં છેલ્લા 2 દિવસથી ઉમેદવારોના નામ અંગે ચર્ચા થઇ રહી હતી. પાર્લામેન્ટરી બોર્ડની બેઠક બાદ અમિત શાહ પીએમ મોદીને મળવા દિલ્હી ગયા હતા અને ત્યાં અલગ બેઠક કરી હતી. દિલ્હીથી ફરી પાછા રાજ્યમાં આવી બીજી બેઠક કરી હતી. ઉમેદવારોને લઇને ભાજપ જાણે બે જૂથમાં વહેંચાઇ ગયું હતું અને કહેવાઇ રહ્યું છે કે, જે યાદી જાહેર થઇ છે એમાં અમિત શાહના જૂથને મહત્વ મળ્યું છે અને આનંદીબેનના જૂથના નેતાઓમાંથી બહુ ઓછાને ટિકિટ મળી છે.